חגי רון

חגי רון (6 בספטמבר 1944 – 10 בספטמבר 2012) היה פרופסור במכון למדעי כדור הארץ באוניברסיטה העברית בירושלים, ונחשב לאב המייסד של מחקר הפליאומגנטי בישראל וחלוץ בתחום הקשר שבין פליאומגנטיות ורוטציה של בלוקים<ref></ref><ref name=":0"></ref>.

== ביוגרפיה ==
חגי רון נולד בקיבוץ בית הערבה שבצפון ים המלח. בחודש מאי 1948, כשהיה בן שלוש וחצי, ועקב הלחץ של הצבא הירדני, התפנו כל חברי הקיבוץ וילדיהם לקיבוץ שפיים. לאחר זמן קצר, הקימו חלק מהמתפנים, ובהם הוריו, יוכבד ויוחנן רון, את קיבוץ כברי (חלק אחר הקים את קיבוץ גשר הזיו). חגי גדל ולמד בקיבוץ שהיווה את ביתו לאורך כל חייו. הוא התגייס לחטיבת הצנחנים בשנת 1962. אחרי השירות הצבאי, ב-1965 יצא לשנת שירות בחיפה, בתנועת מחנות העולים של הקיבוץ המאוחד, שם פגש את חדוה, אשתו. במלחמת ששת הימים השתתף עם יחידתו במילואים בקרב אום-כתף שבסיני. במלחמת יום הכיפורים נלחם עם יחידתו בגזרת תעלת סואץ; תחילה ממזרח לה, ולאחר הצליחה ממערב לה.

רון למד לכל תאריו באוניברסיטה העברית בירושלים. לימודיו לתואר ראשון היו בין השנים 1969–1972, לתואר שני בין 1976– 1978 ולתואר שלישי (בהדרכתם של הפרופסורים רפי פרוינד, עמוס נור, וצבי גרפונקל) בין השנים 1979–1984. חלק מלימודיו לתואר שלישי, בשנים 1980 ו-1984 עשה באוניברסיטת סטנפורד, שם גם שהה בפוסט-דוקטורט בשנים 1985–1986.

במקביל ללימודיו לתואר ראשון ושני, שימש פעמיים כמזכיר המשק של קיבוץ כברי.

בשיא עבודתו האקדמית, ולאחר שהעמיד תלמידים רבים שחלקם היו לחברי סגל אקדמי בכירים בעצמם, חלה רון במחלה קשה שממנה נפטר לאחר זמן קצר. הובא למנוחות בבית העלמין בקיבוץ כברי.

== מינויים אקדמיים בישראל ומחוצה לה ==
* 1986 - האוניברסיטה העברית בירושלים, המכון למדעי כדור הארץ - מרצה בכיר.
* 1986 - 2001 - המכון הגיאופיזי לישראל - חוקר בכיר ומנהל המעבדה הפליאומגנטית.
* 1992 - 1993 - אוניברסיטת סטנפורד, קליפורניה, בית הספר למדעי כדור הארץ - פרופ' חבר נלווה.
* 1993 - 1994 - אונ' מינסוטה, המכון למגנטיות הסלע - עמית מחקר.
* 1999 - 2000 - אוניברסיטת סטנפורד, קליפורניה, בית הספר למדעי כדור הארץ - פרופ' חבר נלווה.
* 2000 - 2008 - האונ' העברית בירושלים, המכון למדעי כדור הארץ - פרופ' חבר נלווה ואחר כך עמית מחקר ומנהל המעבדה הפליאומגנטית.
* 2003 - המרכז למחקר מדעי כדור הארץ פוטסדאם, גרמניה GFZ - עמית מחקר.
* 2004 - 2007 - המכללה האקדמית גליל מערבי, יו"ר רשות המחקר - פרופ' חבר.
*2009 - 2012 - האונ' העברית בירושלים, המכון למדעי כדור הארץ - עמית מחקר בכיר ומנהל המעבדה הפליאומגנטית.

בנוסף, שימש כיועץ בכיר לפרויקט תג"ר (תחנה גרעינית) שיבטה (1987-9); כיו"ר הוועדה המדעית של המכון הגיאופיזי לישראל (1992-7); חבר בוועדה זו עד שנת 2000; עורך חבר בכתב העת Israel Journal of Earth Sciences בין השנים 1989 - 1992 וחבר הוועד המנהל של המכללה האקדמית גליל מערבי (2001-4). באוניברסיטה לימד במהלך עבודתו שם את הקורסים בפליאומגנטיזם, גאולוגיה סטרוקטורלית, מיפוי גאולוגי מתקדם, המבנה והטקטוניקה של צפון ישראל, הגאולוגיה של "הכרמל", הגאולוגיה של טרנספורם ים המלח בצפון ישראל, ומבוא לגאולוגיה לגאוגרפים.
המגנטומטר הקריוגני במעבדה הפליאומגנטית שהקים חגי רון

== מחקריו ==
=== מגנטיות ופליאומגנטיות של כדור הארץ ===
בעבודת הדוקטוראט שלו, שהתפרסמה באמצע שנות ה-80, נכנס רון לעולם הצעיר אז של המחקר הפליאומגנטי. בעבודתו זו פיתח שיטות מחקר חדשניות, בהן מדידות מגנטיות של סלעים סדימנטריים אשר שימשו לשחזור רוטציות טקטוניות של בלוקים בין העתקי הגליל. שיטות אלה היוו פריצת דרך עולמית ביחסי הגומלין שבין עבודת שדה גאולוגית וגיאופיזיקה בתחום זה, ומהווים ציון דרך חשוב במחקר הפליאומגנטי בכלל, אפילו באמות המידה של היום<ref name=":0" />. הוא יצא לפוסט-דוקטורט באוניברסיטת סטנפורד שליד סן-פרנסיסקו, קליפורניה, וחזר לארץ עם אמצעים להקמת המעבדה הפליאומגנטית הראשונה בארץ, ואשר הוקמה במכון הגיאופיזי לישראל. במעבדה זו הוצב אחד מהמגנטומטרים הקריוגנים<ref>על ייחודו של מגנומטר זה ראו בפרק שמוקדש לו בערך מגנטומטר, וכן ראו צילום שלו כאן.</ref> הראשונים בעולם, שהיוו את המילה האחרונה של המחקר הפליאומגנטי<ref name=":0" />. בשנת 2001 עבר חגי עם המעבדה למכון למדעי כדור הארץ באוניברסיטה העברית בירושלים. מחקריו העיקריים עסקו ב:
* מעוות פריך ושבירה - לראשונה בעולם<ref>Ron, H., Eyal, Y., 1985. [https://www.researchgate.net/publication/248816021_Intraplate_Deformation_by_Block_Rotation_and_Mesostructures_Along_the_Dead_Sea_Transform_Northern_Israel Interplate Deformation by Block Rotation and Mesostructures along the Dead Sea Transform, Northern Israel]. Tectonics, 4, pp. 85-105 and 2 more articles</ref> הוכחת סיבוב בלוקים מוגבלים בהעתקים סביב ציר אנכי באמצעות מדידות פליאומגנטיות (מודל פרוינד)<ref>Ron, H., 1987. [https://agupubs.onlinelibrary.wiley.com/doi/abs/10.1029/TC006i005p00653 Deformation Along the Yammuneh, Restraining Bend of the Dead Sea Transform: Paleomagnetic Data and Kinematics Implications]. Tectonics, 6, Vol. 5 pp. 653-666. and Ron, H., Aydin, A., Nur, A., 1986. Strike Slip Faulting and Block Rotation in the Lake Mead Fault System. Geology, 14 pp. 1020-1023 and 6 more</ref>. היווצרות העתקים חדשים בהתאם לשדה המאמצים שלא עבר שינוי<ref>Granot, R., Tauxe, L., Gee, J., ., 2007Ron, H. [https://cris.bgu.ac.il/en/publications/a-view-into-the-cretaceous-geomagnetic-field-from-analysis-of-gab-3 A View into the Cretaceous Geomagnetic Field from Analysis of Gabbros and Submarine Glasses]. Earth and Planetary Letters, 256, pp. 1-11 </ref> ומעוות של הקרום האוקיאני<ref>Granot, R., Abelson, M., Ron, H., Agnon, A., 2006. [https://www.researchgate.net/publication/222666710_The_oceanic_crust_in_3D_Paleomagnetic_reconstruction_in_the_Troodos_ophiolite_gabbro The Oceanic Crust in 3D: Paleomagnetic Reconstruction in the Troodos Ophiolite Gabro]. Earth and Planetary Letters, 251, pp. 280-292 and 3 more

^</ref>.
* מגנטיות במשקעים אגמיים בהווה, ופליאומגנטיות של אגמים מיובשים, כ"הקלטות" של השדה המגנטי של כדור הארץ (אגם הלשון, ים המלח והכנרת)<ref>Marco, S., Stein, M., Agnon, A., Ron, H., 1996. [https://www.tau.ac.il/~shmulikm/Publications/Marco&alJGR1996.pdf Long Term Earthquake Clastering: A 50,000 Years Paleoseismic Record in the Dead Sea Graben]. J. Jeophys. Research, 101, pp. 6179-6192 and 4 more</ref>.
* מגנטוסטרטיגרפיה – יצירת טור סטרטיגרפי המבוסס על טור הסלעים, השתנות המגנטיות בסלעים וסייסמוטקטוניקה, לאורך טרנספורם ים המלח.
* התפתחות מבנים פנימיים של טרנספורם ים המלח המבוססים על מחקרים פליאומגנטיים שבוצעו בעיקר על סלעים וולקניים מתקופת הקנוזואיקון המאוחר והפליסטוקן ועל סלעי משקע המשולבים עמם, כולל קביעת גילאים איזוטופיים<ref>Salamon ,A., Hofstetter, A., Garfunkel Z., Ron, H., 1996. [https://www.sciencedirect.com/science/article/abs/pii/S0040195196000303 Seismicity of the Eastern Mediterranean Region]: Pespective the Sinai Subplate. Tectonophysics, 263 pp. 293-305 and 3 more</ref> .
* התפתחות המגנטיות בסלעים בגלל תהליכי מטמורפוזה<ref>Ron, H., Kolodny, Y., 1992. [https://www.researchgate.net/profile/Yehoshua-Kolodny/publication/248793992_Paleomagnetic_and_rock_magnetic_study_of_combustion_metamorphic_rocks_in_Israel/links/53ece4800cf2981ada10fc89/Paleomagnetic-and-rock-magnetic-study-of-combustion-metamorphic-rocks-in-Israel.pdf Paleomagnetic and Rock Magnetic Study of Combustion Metamorphic Rocks in Israel]. J. Geophys. Research. 97, pp. 6927-6939 </ref>.
* מחקר פליאומגנטי ומגנטיות סלעית של סלעי יסוד פרה-קמבריים מתמנע<ref>Marco, S., Ron, H., Matthews, A., Beyth, M., Navon, O., 1993. [https://www.tau.ac.il/~shmulikm/Publications/Timna-paleomag-JGR-1993.pdf Chemical Remanent Magnetization Related to the Dead Sea Rift: Evidence from Pan African Igneous Rocks from Timna, Southern Israel]. J. Geophys. Reaserch. 98, pp. 16001-16012</ref>.
* ארכיאומגנטיזם - קביעת העוצמה המוחלטת של השדה המגנטי של כדור הארץ במהלך שבעת אלפי השנים האחרונות<ref>Shaar, R., 2005. Magnetic Study of Synthetic Slag Deposits: Implications to Absolute Paleo-Intensity of the Earth Field. Ph.D. Thessis under the instructios of Ron, H., Agnon, A., and Kessel, R., The Hebrew University of Jerusalem and 3 more disertations</ref>.
* תיארוך חתכי סלע באתרים פרה-היסטוריים, הכוללים כלים, באמצעות המגנטיות שבסלע, ואיזוטופים קוסמוגניים<ref>Ron, H., Levi, S., 2001. [https://hergilsey.is/arason/rit/2001/ron_levi_2001_geol.pdf When did Hominids Firest Leave Africa? New High-Resolution Magnetostratigraphy from the Erk-El-Ahmar Formation, Israel]. Geology, 29, pp. 633-639 and 5 more articles</ref>.

בשנת 2015 הקדיש כתב העת African Archaeology Review גיליון מיוחד לזכרו של חגי. גיליון זה עסק בחקר מערת וונדרוורק (Wonderwerk Cave) בדרום אפריקה. לגיליון זה צורפה רשימת 35 מאמרים מפרי עטו הרלוונטיים לתחום<ref>רשימת הפרסומים הרלוונטיים בסוף ה[https://link.springer.com/article/10.1007/s10437-015-9207-6 דף לזכרו African Archaeology Review, Vol. 32, pp. 591–594, 2015] </ref>.
=== חקר רעידות אדמה היסטוריות ופרה-היסטוריות ===
במקביל לעבודתו העיקרית בתחום הפליאומגנטיזם, התעניין רון בכל הקשור לרעידות אדמה היסטוריות ופרהיסטוריות, ותמך באמצעות הדרכה שנתן בכתה ובשדה לארכאולוגים והיסטוריונים שהיו מוכנים להירתם למאמץ לשחזר רעידות אדמה אלה. הוא עקב אחרי חפירות באתרים ארכאולוגיים שידוע היה שנפגעו ברעידות אדמה בעבר (למשל בית שאן, סוסיתא, יריחו ועוד), ארגן סיור תלמידי מחקר מתקדמים מהמחלקה לגיאופיזיקה באוניברסיטת סטנפורד, בראשות פרופ' עמוס נור, באתרים ארכאולוגיים בישראל ובממלכת ירדן, בהם אותרו עדויות לרעידות אדמה שפגעו בהם<ref>Nur, A., Burgess, D., 2008. [https://press.princeton.edu/books/hardcover/9780691016023/apocalypse Apocalypse - Earthquakes, Archaeology, and the Warth of God]. Princeton Uni. Press, p. x</ref>, ופרסם איתו מספר מאמרים ותקצירי הרצאות לכנסים בתחום<ref>Nur, A., Ron H., 1997. Armageddon's Earthquakes. International Geology Review 39, 6, pp. 532-541<br /></ref> . בנוסף, הוא הביא יחד עם פרופ' נור לכתיבת עבודת דוקטורט ששחזרה לראשונה בישראל באופן כולל, רעידת אדמה היסטורית (1927)<ref>רון אבני, 1999. [https://primo.bgu.ac.il/discovery/fulldisplay?docid=alma990014101560204361&context=L&vid=972BGU_INST:972BGU&lang=he&search_scope=MyInst_and_CI&adaptor=Local%20Search%20Engine&tab=Everything&query=any,contains,%D7%A8%D7%A2%D7%99%D7%93%D7%AA%20%D7%94%D7%90%D7%93%D7%9E%D7%94%20%D7%A9%D7%9C%20%D7%A9%D7%A0%D7%AA%201927&mode=basic רעידת האדמה של שנת 1927: מחקר מאקרוסייסמי על בסיס מקורות התקופה.] אוניברסיטת בן-גוריון בנגב, באר שבע, 64 עמ' ועוד נספחים, וגם:

Avni, R., Bowman, D., Shapira, A., Nur, A., 2002. [https://www.researchgate.net/publication/226058395_Erroneous_interpretation_of_historical_documents_related_to_the_epicenter_of_the_1927_Jericho_earthquake_in_the_Holy_Land Erroneous Interpretations of Historical Documents, Related to the Epicenter of the Jericho Earthquake in the Holy Land]. Journal of seismology, 6: p.p. 469- 476 </ref>.

=== השלמת מחקריו ===
בערוב ימיו, יזם חגי שני פרויקטים חדשים שלא יצאו לפועל בחייו בעקבות מחלתו: במסגרת הקידוח העמוק בים המלח חגי תכנן לבצע מחקר פליאומגנטי על משקעים מ-200 אלף השנים האחרונות, כהמשך ישיר לפרויקטים דומים שהוא הוביל במהלך שנות ה-90 וה-2000<ref>. Marco, s., Ron, H., McWilliams, Stein, M., (1998). [https://cris.tau.ac.il/en/publications/high-resolution-record-of-geomagnetic-secular-variation-from-late High-Resolution Paleomagnetic Recordof Geomagnetic Secular Variation from Late Pleistocene Lake Lisan (paleo Dead Sea)]. Earth Plant. Scie. Letter, 161, pp. 145-160</ref> <ref>Ron, H., Nowaczyk, N.R., Frank, U., Marco, S., and Mcwilliams, M.O., 2006. [https://www.researchgate.net/publication/233807250_Magnetic_properties_of_Lake_Lisan_and_Holocene_Dead_Sea_sediments_and_the_fidelity_of_chemical_and_detrital_remanent_magnetization Magnetic Properties of Lake Lisan and Holocene Dead Sea Sediments and the Fidelity of Chemical and Detrital Remanent Magnetization]. in: New Frontiers in Dead Sea Paleoenvironmental Research. Enzel, Y., Agnon, A., Stein, M., editors, GSA Special Paper 401, pp. 171-182</ref>. בנוסף, הוא תכנן מחקר על קילוחי הלבה ברמת הגולן כאמצעי להבנה טובה יותר של התנהגות השדה הגאומגנטי. תלמידיו של חגי ועמיתיו, השלימו את המחקרים האלה לאחר מותו<ref>Ebert, Y., Shaar, R., Emmanuel, S., Nowaczyk, N., & Stein, M. (2018). [https://www.researchgate.net/publication/322872356_Overwriting_of_sedimentary_magnetism_by_bacterially_mediated_mineral_alteration Overwriting of Sedimentary Magnetism by Bacterially Mediated Mineral Alteration]. Geology, 46(4), pp. 291-294.</ref> <ref>Behar, N., Shaar, R., Tauxe, L., Asefaw, H., Ebert, Y., Heimann, A., Koppers, A.P., Ron., H. (2019). [https://agupubs.onlinelibrary.wiley.com/doi/epdf/10.1029/2019GC008479 Paleomagnetism and paleosecular variations from the Plio‐Pleistocene Golan Heights volcanic plateau, Israel]. Geochemistry, Geophysics, Geosystems, 20(9), pp. 4319-4335</ref> .

== פרסים ==
* פרס הדיקן למחקר, מטעם האוניברסיטה העברית בירושלים, 1984.
*פרס רפאל פרוינד מטעם החברה הגאולוגית הישראלית 1987.
* פרס אלן קוקס לגיאופיזיקה, מטעם אוניברסיטת סטנפורד, קליפורניה, 1999.

== ראו גם ==

* פלאומגנטיזם

== לקריאה נוספת ==
רון, ח., 1984. מחקר פליאומגנטי וניתוח מערכות השבירה בגליל. חיבור לשם קבלת תואר דוקטור לפילוסופיה, האוניברסיטה העברית, ירושלים. 117 עמ'.

== קישורים חיצוניים ==

* [https://www.facebook.com/earthhuji/posts/10151404104662449/ תחרות הרצאות קצרות ע"ש פרופ' חגי רון ומטעם החברה הגיאולוגית הישראלית, אפריל 2013.]
* [https://earth.huji.ac.il/book/פרופ-חגי-רון-1912–1944 דף לזכרו, המכון למדעי כדור הארץ, האוניברסיטה העברית בירושלים.]
* [https://link.springer.com/article/10.1007%2Fs10437-015-9207-6 דף לזכרו באתר כתב העת African Archaeology Review, בגיליון מחקרים מיוחד שהוקדש לזכרו, 2015.]
* 

== הערות שוליים ==

קטגוריה:גאולוגים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי כדור הארץ
קטגוריה:כברי: אישים
קטגוריה:ישראלים שנולדו ב-1944
קטגוריה:ישראלים שנפטרו ב-2012
קטגוריה:אישים הקבורים בכברי
קטגוריה:חיילי חטיבת הצנחנים
קטגוריה:חיילי צה"ל במלחמת ההתשה
קטגוריה:חיילי חיל הרגלים במלחמת יום הכיפורים
קטגוריה:חיילי חיל הרגלים במלחמת ששת הימים
קטגוריה:בית הערבה
קטגוריה:אנשי הקיבוץ
קטגוריה:בקעת הירדן: אישים